cyanic-selkie/wikianc huggingface dataset:
สตาร์ วอร์ส ไตรภาคเดิม
สตาร์ วอร์ส ไตรภาค (Star Wars Trilogy) หรือมักเรียกว่า ไตรภาคเดิม หรือ ไตรภาคคลาสสิก เป็นภาพยนตร์ไตรภาคชุดแรกที่สร้างในแฟรนไชส์ สตาร์ วอร์ส มหากาพย์บันเทิงคดีอวกาศซึ่งสร้างโดย จอร์จ ลูคัส ภาพยนตร์สร้างโดยลูคัสฟิล์มและจัดจำหน่ายโดยทเวนตีท์เซนจูรีฟอกซ์ ประกอบด้วย ภาพยนตร์ สตาร์ วอร์ส ฉบับดั้งเดิม (1977), สตาร์ วอร์ส 2 (1980) และ สตาร์ วอร์ส 3: ชัยชนะของเจได (1983) ภาพยนตร์ในไตรภาคเล่าเรื่องสงครามกลางเมืองระหว่างพันธมิตรกบฏและจักรวรรดิกาแลกติก ผู้ปกครองด้วยระบอบเผด็จการ เช่นเดียวกับ การเดินทางของวีรบุรุษของลุค สกายวอล์คเกอร์ ซึ่งได้รับการฝึกฝนจากอาจารย์เจได โอบีวัน เคโนบี และ โยดา จนได้กลายเป็นเจได ลุค, เจ้าหญิงเลอา, ฮาน โซโล, ชิวแบคคา, ซีทรีพีโอและอาร์ทูดีทู ได้เข้าร่วมพันธมิตรกบฏเพื่อต่อสู้กับเอมไพร์และลอร์ดมืดผู้ชั่วร้าย ดาร์ธ เวเดอร์
ภาพยนตร์ในชุดไตรภาคเดิมนี้ มีเนื้อเรื่องเป็นองก์ที่สองของ มหากาพย์สกายวอล์คเกอร์ ซึ่งอยู่ระหว่างไตรภาคต้น ฉายระหว่างปี ค.ศ. 1999 ถึง 2005 และไตรภาคต่อ ฉายระหว่างปี ค.ศ. 2015 ถึง 2019
เบื้องหลัง
เมื่อปี ค.ศ. 1971 จอร์จ ลูคัส ต้องการสร้างภาพยนตร์ที่ดัดแปลงจาก ภาพยนตร์ฉายเป็นตอนของ แฟลชกอร์ดอน แต่ว่าเขาไม่ได้รับสิทธิ์นั้น เขาจึงเริ่มต้นพัฒนาภาพยนตร์บันเทิงคดีแนวอวกาศของเขา โดยได้รับแรงบันดาลใจจากงานของ เอ็ดการ์ ไรซ์ เบอร์โรห์ หลังลูคัสกำกับภาพยนตร์เรื่อง อเมริกันกราฟฟิติ (1973) เขาได้เขียนเรื่องย่อของภาพยนตร์บันเทิงคดีแนวอวกาศของเขาจำนวนสองหน้า ตั้งชื่อว่า เจอร์นัลออฟเดอะวิลล์ส (Journal of the Whills) ทเวนตีท์เซนจูรีฟอกซ์ตัดสินใจลงทุนกับภาพยนตร์เรื่องนี้ หลังภาพยนตร์ได้รับการปฏิเสธจาก ยูไนเต็ดอาร์ตติสต์, ยูนิเวอร์แซลสตูดิโอส์และดิสนีย์ ลูคัสรู้สึกว่าเนื้อเรื่องต้นฉบับของเขานั้นยากเกินกว่าจะเข้าใจ ดังนั้นในวันที่ 17 เมษายน ค.ศ. 1973 เขาเริ่มเขียนบทร่างจำนวน 13 หน้า ตั้งชื่อว่า เดอะ สตาร์ วอร์ส มีเนื้อเรื่องคล้ายคลึงกับภาพยนตร์ เดอะฮิดเดนฟอร์เทรสส์ (1958) ของ อากิระ คูโรซาวะ ในเดือนพฤษภาคม ค.ศ. 1974 เขาได้ขยายเรื่องราวไปสู่ร่างบทแรกของบทภาพยนตร์ แต่พบว่าบทภาพยนตร์นั้นยาวเกินไปสำหรับภาพยนตร์เรื่องเดียว และในที่สุดบทร่างก็กลายเป็นบทภาพยนตร์ของภาพยนตร์ สตาร์ วอร์ส ฉบับดั้งเดิม
ลูคัสเจรจาต่อรองเพื่อรักษาสิทธิ์ในการสร้างภาคต่อ ทอม พอลล็อก ซึ่งต่อมาได้เป็นทนายของลูคัสเขียนว่า "เรามาถึงข้อตกลงที่จอร์จจะรักษาสิทธิ์ในการสร้างภาคต่อ แต่ไม่ได้ [สิทธิ์ในการขายสินค้า] ทั้งหมดซึ่งตามมาในภายหลัง คุณต้องไตร่ตรองให้ดี แค่สิทธิ์ในการสร้างภาคต่อ และฟอกซ์จะได้รับโอกาสครั้งแรกและสิทธิ์ในการปฏิเสธครั้งสุดท้ายในการสร้างภาพยนตร์" ลูคัสได้รับเงินข้อเสนอ $50,000 สำหรับการเขียนบท อีก $50,000 สำหรับการสร้างและอีก $50,000 สำหรับการกำกับภาพยนตร์ ค่าตอบแทนการกำกับของเขาต่อมาเพิ่มเป็น $100,000 เขายังได้เจรจาขอสิทธิ์ในการสร้างภาคต่อและเป็นเจ้าของ 40% ของผลกำไรจากการขายสินค้า แฮร์ริสัน ฟอร์ด หนึ่งในนักแสดงใน อเมริกันกราฟฟิติ เลิกเป็นนักแสดงเพื่อพยายามไปเป็นช่างไม้ จนกระทั่งลูคัสจ้างเขามาเล่นเป็น ฮาน โซโล
การคัดเลือกนักแสดง
มีนักแสดงหลายพันคนได้การพิจารณาในค้นหานักแสดงหลักของไตรภาค นักแสดงที่ได้รับการคัดเลือก ได้รับการพิจารณาจากผู้ชมหลายคนว่ามีเคมีเข้ากันบนหน้าจอ แม้ว่าบางคนจะไม่มีประสบการณ์ ยกเว้นอเล็ก กินเนสส์และปีเตอร์ คุชิง บางคน เช่น ฟอร์ดบอกว่าบทพูดนั้นดูอืดอาด และบทพูดหลายบทมาจากการด้นสด บางบทพูดถือว่าเป็นช่วงที่น่าจดจำที่สุดในภาพยนตร์
ภาพยนตร์
สตาร์ วอร์ส ฉายเมื่อวันที่ 25 พฤษภาคม ค.ศ. 1977 เล่าเรื่องราวของ ลุค สกายวอล์คเกอร์ ได้เข้ามามีส่วนร่วมในสงครามกลางเมืองระหว่าง จักรวรรดิกาแลกติก และ พันธมิตรกบฏ โดยมีดรอยด์สองตัวและหนึ่งอัศวินเจได คอยช่วยเหลือเขา โดยลุคช่วยสร้างหนึ่งในชัยชนะที่สำคัญที่สุดให้กับพันธมิตรกบฏ ความสำเร็จที่ไม่คาดคิดของภาพยนตร์เรื่องนี้ ทำให้ลูคัสสร้างรากฐานของการสร้างภาพยนตร์ฉายเป็นตอนที่มีความละเอียดซับซ้อน ลูคัสตัดสินใจว่าภาพยนตร์ชุดนี้จะเป็นไตรภาคของไตรภาค ด้วยเนื้อเรื่องที่เขาเขียนไว้สำหรับสร้างภาคต่อ โดยภาพยนตร์ฉบับดั้งเดิมได้เพิ่มชื่อเรื่องรอง เพื่อเป็นบอกว่าเป็นภาคแรกของไตรภาคที่สอง ภาคต่อเรื่องแรก สตาร์ วอร์ส เอพพิโซด 5: จักรวรรดิเอมไพร์โต้กลับ ฉายเมื่อวันที่ 21 พฤษภาคม ค.ศ. 1980 เล่าเรื่องราวของ ลุค เริ่มฝึกฝนเพื่อเป็นเจไดโดย โยดา อาจารย์เจไดคนสุดท้ายที่ยังมีชีวิตอยู่ ลุคเผชิญหน้ากับซิธลอร์ด ดาร์ธ เวเดอร์ ซึ่งเขาเปิดเผยว่าเป็นพ่อของลุค เวเดอร์พยายามชักชวนลุคให้เข้าสู่ด้านมือของพลัง สตาร์ วอร์ส เอพพิโซด 6: การกลับมาของเจได ฉายเมื่อวันที่ 25 พฤษภาคม ค.ศ. 1983 เล่าเรื่องราวของ ลุค ที่กลายเป็นเจไดแล้ว เขาพยายามเกลี้ยกล่อมเวเดอร์ เพื่อให้พ่อของเขากลับสู่ด้านสว่างและกอบกู้จักรวาลจากเอมไพร์ ภาคต่อทั้งสองภาค ลูคัสฟิล์ม เป็นผู้ออกเงินทุนสร้างเองและประชาสัมพันธ์โดยไม่มีเลขตอน ซึ่งเลขตอนนั้นปรากฏในฉากข้อความเปิดเรื่อง
อ้างอิง
เชิงอรรถ
อ้างอิง
การจับกุมคามินสกีและเบนเนต
มาร์ก แอล คามินสกี และ ฮาร์วี เบนเนต เป็นนักท่องเที่ยวชาวอเมริกันสองคนที่ถูกคุมขังในสหภาพโซเวียตในปีึค.ศ. 1960 คามินสกีถูกพิจารณาคดีตัดสินให้จำคุกเป็นเวลาเจ็ดปีแล้วขับออกจากสหภาพโซเวียตเนื่องจากเป็นสายลับ
ข่าวมรณกรรมของคามินสกีระบุว่าเขาเป็นสายลับของรัฐบาลสหรัฐฯ
ประวัติ
เบนเนตและคามินสกีรู้จักกันที่กองทัพอากาศสหรัฐฯในปีึค.ศ. 1953
คามินสกีเป็นชายโสดอายุ 28 ปี พูดภาษารัสเซียได้คล่องเนื่องจากพ่อแม่เป็นผู้อพยพมาอาศัยที่สหรัฐ ครอบครัวของเขาอาศัยอยู่ที่ไนลส์ รัฐมิชิแกน ในปี 1959 เขาทำงานเป็นมัคคุเทศภาษารัสเซียที่จัดแสดงอเมริกันในกรุงมอสโก ประเทศรัสเซีย เขาเป็นครูในโรงเรียนมิชิแกนที่วางแผนจะสอนภาษารัสเซียที่มหาวิทยาลัยเพอร์ดูในฤดูใบไม้ร่วงปี 1960
ตอนอายุ 26 ปี เบนเนตแต่งงานและอาศัยอยู่ใน บาท รัฐเมน และเพิ่งจบการศึกษาจาก มหาวิทยาลัยแคลิฟอร์เนีย ลอสแอนเจลิส เขา"พยายามที่จะตัดสินใจว่าจะเป็นครูภาษารัสเซียหรือเจ้าหน้าที่บริการต่างประเทศ"
ทัวร์ผ่านสหภาพโซเวียต
เบนเนตและคามินสกีเดินทางถึงเฮลซิงกิ ประเทศฟินแลนด์ พวกเขาเช่ารถและขับรถไปที่รัสเซียเมื่อวันที่ 27 กรกฎาคม 1960 ทั้งคู่ได้ไปที่สหภาพโซเวียตภายใต้ทุนการศึกษา 2,000 เหรียญจาก Northcraft Education Foundation ในเมืองฟิลาเดลเฟีย
เมื่อวันที่ 17 สิงหาคม ยูจีน พาวเวอร์และลูกชายฟิลลิปพบเบนเนตและคามินสกี ลูกชายของยูจีนบอกกับเขาว่าคามินสกีบอกกับเขาว่าทั้งคู่วางแผนที่จะส่งข้อความถึงครอบครัวของชายรัสเซียคนหนึ่งที่เสียชีวิตไปสหรัฐอเมริกา นอกจากนี้เขายังได้ขอให้ฟิลลิปติดต่อกระทรวงการต่างประเทศสหรัฐหากพวกเขาหายไป คามินสกีบอกกับฟิลลิปว่า ในวันรุ่งขึ้น 18 สิงหาคม 1960 พวกเขาวางแผนที่จะถ่ายภาพเรือดำน้ำซึ่งอยู่ใน "พื้นที่หวงห้าม" ยูจีนกล่าวในภายหลังว่า "พูดตรง ๆ นะ ผมคิดว่าพวกเขากำลังสร้างปัญหาให้ตัวเอง"
ทั้งคู่มุ่งหน้าไปยังเมืองอุจโกรอด ซึ่งพวกเขาวางแผนที่จะขับรถไปยังเชโกสโลวาเกีย
ตามรายงานข่าวของสำนักโทรเลขแห่งสหภาพโซเวียต หรือ ตัสส์ (TASS) ชาวอเมริกันสองคน "จงใจเบี่ยงเบนความสนใจไปจากเส้นทางที่ได้รับอนุญาตใกล้เมืองอุจโกรอด (ใกล้ชายแดนเชโกสโลวาเกีย - ฮังการีของสหภาพโซเวียต) และเจาะเข้าไปในพื้นที่ชายแดนหวงห้าม" ในขณะที่ขับรถทัวร์สหภาพโซเวียต" ตัสส์ รายงานว่าคามินสกีมี "แผนที่ที่มีการมาร์กที่ตั้งทางทหารในยูเครนตะวันตก" และ "ฟิล์มถ่ายภาพและโน้ตบุ๊กพิสูจน์ว่าเขากำลังรวบรวมข้อมูลข่าวกรองบนดินแดนโซเวียต"
คามินสกีระบุว่าทั้งคู่ถูกขอให้หยุดที่จุดตรวจบริเวณชายแดนเชโกสโลวาเกีย ยาม KGB พาพวกเขาไปยังเมืองใกล้ ๆ ของ Chop หลังจากสอบปากคำพวกเขาก็หยุดที่ชายแดนของเชโกสโลวาเกียอีกครั้ง ฟิล์มทั้งหมดของพวกเขาถูกถูกนำไปล้าง และอัดรูป พวกเขาก็ถูกค้น
กระทรวงการต่างประเทศสหรัฐรายงานว่านักท่องเที่ยวคนอื่น เห็นคามินสกี เมื่อวันที่ 25 สิงหาคม 1960 "ที่จุดควบคุมชายแดนโซเวียตในโรงแรมของสำนักงานท่องเที่ยวอินทัวร์นิสต์ (Intourist travel agency) ที่อุจโกรอด ที่ชายแดนของเชโกสโลวาเกีย" นักท่องเที่ยวบอกว่า คามินสกี "อยู่ภายใต้การคุมขังเพราะถ่ายภาพ"
ในเดือนกันยายนปี 1960 ทั้งสองหายตัวไป ภรรยาของฮาร์วี เรนา เบนเนตรายงานว่าพวกเขาหายไป
การจับกุม
ชายสองคนถูกกักกันอยู่ในโรงแรมที่อุจโกรอด เป็นเวลาเก้าวัน จากนั้นพวกเขาก็บินไปเคียฟ คามินสกีถูกขังอยู่ในห้องขังเดี่ยวเบอร์ 35 ในสำนักงานใหญ่ของเคจีบี เบนเน็ตต์อยู่ในโรงแรมเพื่อเป็นพยาน
การสอบสวน
หลังจากที่ถูกจับกุมเบนเนตและคามินสกีได้รับทนายความที่แนะนำให้พวกเขาสารภาพผิดกับข้อหาทั้งหมด ชายสองคนยอมรับว่าพวกเขาถ่ายรูปเพื่อนำไปลงหนังสือที่คามินสกีกำลังเขียนให้กองทุน Northcraft Education
คามินสกีถูกตั้งข้อหาทำหน้าที่สอดแนมภายใต้มาตรา 2 ของประมวลกฎหมายโซเวียตเกี่ยวกับการก่ออาชญากรรมต่อรัฐ คามินสกีกล่าวว่า "แม้ว่าผมจะรู้ว่าผมกำลังถูกสอบสวนภายใต้มาตรา 2 ของโซเวียตและถือโทษประหารชีวิต แต่ผมก็ได้คำยืนยันจากคนรัสเซียว่าพวกเขาจะไม่ดำเนินการประหารผม" อัยการบอกกับคามินสกีว่า "เก็บหัวของคุณไว้ คุณจะไม่ตายนี่" คามินสกีได้คุยกับอัยการเป็นเวลานานว่าใครจะเป็นผู้ชนะการเลือกตั้งประธานาธิบดีสหรัฐฯ
มื่อวันที่ 16 กันยายน 1960 ศาลทหารในยูเครนตะวันตกตัดสินให้คามินสกีจำคุก 7 ปี อ้างอิงจากตัสส์ ระหว่างการพิจารณาคดีเบนเนตถูกเรียกว่าเป็นพยานกับคามินสกี และ "ประณามการกระทำของคามินสกี และประกาศว่าพวกเขาเข้ากันไม่ได้ระหว่างการท่องเที่ยว" เบนเนตปฏิเสธข้อกล่าวหานี้ในภายหลัง
คามินสกีอุทธรณ์ต่อคณะกรรมการบริหารของสหภาพโซเวียตสูงสุด เพราะเขารายงานการรับโทษและการแสดงออกถึงการกลับใจ ประธานคณะกรรมการตัดสินว่าเขาควรจะถูกไล่ออกจากประเทศแทนการถูกส่งตัวเข้าคุก คามินสกีได้รับการปล่อยตัวจากการถูกคุมขังเมื่อวันที่ 14 ตุลาคม
คำถามถึงนีกีตา ครุชชอฟ
ในขณะอยู่นิวยอร์กนีกีตา ครุชชอฟถูกถามโดยโจ ไมเคิลส์ จากNBC เกี่ยวกับนักท่องเที่ยวชาวอเมริกันที่ถูกจับกุมในข้อหาถ่ายภาพ ครุชชอฟหันไปหาโจ ไมเคิลส์และกล่าวว่า "คุณเป็นคนชั่วร้าย ฉันจะไม่ตอบคำถามของคุณอีกต่อไป
การกลับสู่สหรัฐ
ชายทั้งสองเดินทางกลับสู่สหรัฐเมื่อวันที่ 20 ตุลาคม
การตายของคามินสกี
คามินสกีเสียชีวิตในวันที่ 15 กุมภาพันธ์ 2007 หนึ่งในข่าวมรณกรรมของเขาบอกว่าเขาเป็น "สายลับ" ของรัฐบาลสหรัฐฯ
ดาร์เรน โอชอนิสซี
ดาร์เรน โอชอนิสซี หรือที่รู้จักกันในนามปากกา ดาร์เรน แชน เป็นนักเขียนชาวไอริช เกิดเมื่อวันที่ 2 กรกฎาคม ค.ศ. 1972 ที่โรงพยาบาลโทมัสในกรุงลอนดอน มีผลงานที่มีชื่อเสียงคือ วรรณกรรมแฟนตาซีปนสยองขวัญเรื่อง ดาร์เรน แชน ซึ่งเขาได้นำนามปากกามาเป็นชื่อตัวเอกในหนังสือ
ข้อถกเถียงเรื่องวัคซีน
ความลังเลนี้เป็นผลมาจากการถกเถียงกันในสังคมเกี่ยวกับประเด็นต่างๆ ที่เกี่ยวข้องกับการให้วัคซีน ทั้งทางด้านวิทยาศาสตร์การแพทย์ ด้านจริยธรรม และด้านกฎหมายที่เกี่ยวข้อง ความลังเลนี้มีมาตั้งแต่สมัยที่มีการคิดค้นวัคซีนขึ้นเป็นครั้งแรก และมีขึ้นมาตั้งแต่ก่อนจะมีคำว่าวัคซีนถึงประมาณ 80 ปี สมมติฐานที่ถูกยกขึ้นมาเป็นเหตุผลโดยกลุ่มต่อต้านการใช้วัคซีนนั้นแตกต่างไปตามแต่ยุคสมัย การลังเลที่จะรับวัคซีนนี้บ่อยครั้งกลายเป็นสาเหตุสำคัญที่ทำให้เกิดการระบาดของโรคที่ป้องกันได้ด้วยวัคซีน และทำให้มีผู้เสียชีวิต
มีการเสนอข้อกฎหมายที่สนับสนุนการบังคับให้บุคคลต้องรับวัคซีนอยู่เป็นระยะๆ ตัวอย่างเช่น California Senate Bill 277 ของรัฐแคลิฟอร์เนีย และโครงการ No Jab No Pay ของประเทศออสเตรเลีย ทั้งหมดนี้ล้วนถูกคัดค้านอย่างต่อเนื่องโดยกลุ่มนักเคลื่อนไหวต่อต้านการใช้วัคซีน  ซึ่งอาจออกมาเคลื่อนไหวต่อต้านการบังคับให้รับวัคซีนด้วยเหตุผลเกี่ยวกับผลเสียของการใช้วัคซีน ต่อต้านด้วยเหตุผลเกี่ยวกับสิทธิเสรีภาพ หรือต้องการลดความน่าเชื่อถือของการใช้วัคซีนในสายตาของสังคมส่วนใหญ่ก็ได้
ฟรังก์ เดอ บูร์
ฟรันซิสกึส "ฟรังก์" เดอ บูร์ (Franciscus "Frank" de Boer) เกิดเมื่อวันที่ 15 พฤษภาคม ค.ศ. 1970 เป็นผู้จัดการทีมฟุตบอลและอดีตนักฟุตบอลชาวดัตช์ ปัจจุบันเป็นผู้จัดการทีมของสโมสรอัลญะซีเราะฮ์ ในยูเออีโปร-ลีก
ฟรังก์ เดอ บูร์ เป็นน้องชายฝาแฝดของโรนัลด์ เดอ บูร์ ทั้งสองเป็นเพื่อนร่วมทีมกันที่สโมสรอายักซ์, บาร์เซโลนา, เรนเจอส์, อัรร็อยยาน, อัชชะมาล และทีมชาติเนเธอร์แลนด์
พระหริหระ
พระหริหระ (हरिहर, Harihara) เป็นอวตารรวมของพระวิษณุ (หริ) และพระศิวะ (หระ) เทพเจ้าในศาสนาฮินดู พระนามอื่น เช่น ศันกรนารายณ์ (มาจาก "ศังกระ" คือพระศิวะ และ "นารายณ์" คือพระวิษณุ) และ พรหมนารายณ์ ดังนั้นจึงพบการบูชาพระหริหระทั้งในลัทธิไวษณพและลัทธิไศวะ ให้เป็นพระเป็นเจ้าสูงสุดองค์หนึ่ง
คำว่า "หริหระ" บางครั้งก็ใช้กล่าวถึงคำศัพท์ในเชิงปรัชญาที่แสดงถึงการรวมพระวิษณุและพระศิวะในมุมมองที่แตกต่างภายใต้ความสูงสุดเดียวกันคือพรหมัน แนวคิดของหริหระจึงเทียบเคียงกับ "ความเป็นหนึ่งเดียวของสรรพสิ่ง" ในคัมภีร์ของปรัชญาฮินดูสำนักอทไวตะเวทานตะ
เทวรูปที่เก่าแก่ที่สุดของพระหริหระ พบที่ถ้ำหมายเลข 1 และ 3 ของมนเทียรในถ้ำพทามี ซึ่งสร้างขึ้นราวคริสต์ศตวรรษที่ 6
ชัวมอ
ชัวมอ ชื่อรอง เต๋อกุย (德珪) เป็นนายทหารรับใช้ภายใต้เล่าเปียวและโจโฉ ในช่วงปลายราชวงศ์ฮั่นตะวันออก
ชีวิต
ชัวมอมาจากตระกูลชัวในซงหยงเมืองเอกของมณฑลเกงจิ๋ว (ครอบคลุมมณฑลหูเป่ย์ และหูหนาน ในปัจจุบัน) พ่อของเขาคือ Cai Feng อาของเขา (น้องสาวของ Cai Feng) แต่งงานกับเตียวอุ๋น ซึ่งดำรงตำแหน่งแม่ทัพใหญ่ (太尉) ในรัชสมัยของพระเจ้าเลนเต้ ชัวมอมีพี่สาวสองคน คนหนึ่งแต่งงานกับอุยสิง่าน ในขณะที่อีกคนแต่งงานกับเล่าเปียว ชัวมอยังมีญาติที่มีชื่อเสียงอีกสองคน: Cai Zan (蔡瓚) ชื่อรอง เหมากุย (茂珪) ซึ่งรับราชการเป็น เหม่ยเซียง (郿相):และ Cai Yan (蔡琰) ชื่อรอง เหวินกุย (文珪) ซึ่งรับราชการเป็นเจ้าเมืองปา (巴郡太守) ตระกูลชัวถูกโจรปล้นและสังหารหมู่ในศักราชหย่งเจียของราชวงศ์จิ้นตะวันตก
ชัวมอเป็นที่รู้จักกันดีว่าเป็นคนหยิ่งจองหอง เขาทำหน้าที่เป็นนายทหารภายใต้พี่เขยของเขาคือเล่าเปียว เจ้ามณฑลเกงจิ๋ว ในปี ค.ศ. 190 เมื่อ เล่าเปียวเริ่มดำรงตำแหน่งเจ้ามณฑลเกงจิ๋วเป็นครั้งแรก ชัวมอพร้อมด้วยเก๊งเหลียง และเก๊งอวดได้ช่วยเล่าเปียวในการปราบกบฏในท้องถิ่นและรวมอำนาจไว้ที่เล่าเปียว ต่อมา ชัวมอดำรงตำแหน่งเจ้าเมือง (太守) ของเมืองต่าง ๆ ในเกงจิ๋ว ในปี ค.ศ. 192 หลังจากที่เล่าเปียวได้รับการแต่งตั้งให้เป็นขุนพลพิทักษ์ทักษิณ (鎭南將軍) จากราชสำนักฮั่น เขาได้แต่งตั้งชัวมอเป็นเสนาธิการทางทหารของเขา
เล่าเปียวมีบุตรชายสองคน - เล่ากี๋ และ เล่าจ๋อง - ซึ่งเกิดกับภรรยาคนแรกของเขา เล่าจ๋องคนน้องแต่งงานกับหลานสาวของพี่สาวของชัวมอคือชัวฮูหยิน ดังนั้นตระกูลชัวจึงโปรดปรานเขาและต้องการให้เขาสืบทอดตำแหน่งเจ้ามณฑลเกงจิ๋วต่อจากเล่าเปียวในอนาคตแม้ว่าเล่ากี๋จะเป็นบุตรชายคนโตและผู้สืบทอดโดยชอบธรรมก็ตาม ในปี ค.ศ. 208 ชัวมอและหลานชายของเล่าเปียวคือเตียวอุ๋น (張允) วางแผนทำร้ายเล่ากี๋ เมื่อเล่ากี๋ได้ยินเรื่องนี้ เขาก็หาข้ออ้างที่จะออกจากซงหยง ไปเป็นเจ้าเมืองกังแฮ หลังจากการเสียชีวิตของเล่าเปียวในปีนั้น เล่าจ๋องก็กลายเป็นเจ้ามณฑลเกงจิ๋วคนใหม่โดยได้รับการสนับสนุนจากตระกูลชัว
ปลายปี ค.ศ. 208 เมื่อโจโฉซึ่งควบคุมราชสำนักฮั่นและจักรพรรดิหุ่นเชิดคือพระเจ้าเหี้ยนเต้ นำกองทัพมุ่งหน้าลงใต้เพื่อโจมตีเกงจิ๋ว ชัวมอ, เก๊งอวด, เตียวอุ๋น และขุนนางคนอื่น ๆ ได้พยายามเกลี้ยกล่อมเล่าจ๋องให้ยอมจำนนต่อโจโฉ เนื่องจากชัวมอรู้จักกับโจโฉตั้งแต่สมัยยังเด็ก จึงทำให้โจโฉปฏิบัติต่อเขาเป็นอย่างดีและไปเยี่ยมบ้านของเขาด้วยซ้ำ จากนั้นเป็นต้นมา ชัวมอก็ได้รับราชการภายใต้โจโฉ
ในสามก๊ก
ในนวนิยายอิงประวัติศาสตร์สมัยคริสต์ศตวรรษที่ 14 เรื่องสามก๊ก ชัวมอเป็นวายร้ายรองคู่กับหลานชายของเล่าเปียวคือเตียวอุ๋น (張允) ทั้งสองคนได้รับการกล่าวขานว่ามีทักษะและมีประสบการณ์ในการทำสงครามทางเรือสูง โดยเคยดำรงตำแหน่งผู้บัญชาการกองกำลังทางเรือของเกงจิ๋ว ในนวนิยาย ชัวมอยังเป็นน้าชายของเล่าจ๋องบุตรชายคนเล็กของเล่าเปียว เนื่องจากแม่ของเล่าจ๋องคือชัวฮูหยิน (พี่สาวของชัวมอ) ในปี ค.ศ. 208 หลังจากเล่าเปียวเสียชีวิต ชัวมอ, ชัวฮูหยิน และเตียวอุ๋น ขัดความปรารถนาสุดท้ายของเขาโดยสนับสนุนเล่าจ๋องเป็นเจ้ามณฑลเกงจิ๋วคนใหม่ ในปลายปีเดียวกัน ชัวมอเรียกร้องให้เล่าจ๋องยอมจำนนต่อ โจโฉซึ่งนำกองทัพขนาดใหญ่มุ่งหน้าลงใต้เพื่อบุกเกงจิ๋ว โจโฉยอมรับการยอมจำนนและปล่อยให้ชัวมอและเตียวอุ๋นนำทัพเรือต่อไป
หมายเหตุ
208
เนบทู
เนบทู เป็นพระราชินีแห่งอียิปต์โบราณ ซึ่งเป็นพระมเหสีของฟาโรห์ทุตโมสที่สาม
พระองค์ถูกสลักอยู่บนเสาในหลุมฝังศพของฟาโรห์ทุตโมสที่สาม ใน KV34 โดยพระองค์เป็นหนึ่งในสามของพระมเหสีของฟาโรห์ทุตโมสที่สาม ซึ่งมีพระมเหสีสองพระองค์คือพระนางแฮตเชปซุต-เมริทเร และพระนางซาทิอาห์ พระนางเนบทู และพระนางเนเฟอร์ทาริ
วิตาลี เกอร์คอฟ
วิตาลี เกอร์คอฟ (Вiталiй Рыгоравiч Гурков; Vitaly Gurkov; 27 มีนาคม ค.ศ. 1985 — ) บางครั้งสะกดเป็น วิตาลี เฮอร์คู เป็นนักมวยไทยชาวเบลารุสรุ่นเวลเตอร์เวท ผู้มาจากค่ายมวยแพทริออต ณ กรุงมินสค์ เขาเป็นแชมป์โลกมวยไทยสมัครเล่นเจ็ดสมัย และเป็นแชมป์ยุโรปตะวันออกในรายการเค-วัน เวิลด์แมกซ์ 2010 ซึ่งปัจจุบัน เขาเข้าแข่งขันรายการเค-วัน แมกซ์
ผลงานระดับสมัครเล่น
วิตาลีเป็นสมาชิกคนสำคัญของมวยไทยทีมชาติเบลารุส เขาชนะรายการแข่งขันระดับนานาชาติครั้งแรกเมื่อครั้งที่เขายังเป็นวัยรุ่น โดยได้รับรางวัลเหรียญทองจากการชิงแชมป์ทวีปยุโรปของสหพันธ์มวยไทยสมัครเล่นนานาชาติ จากนั้นสองปีเมื่อเขามีอายุเพียง 17 ปีก็ชนะรางวัลเหรียญทองในรุ่น 61 กก. ของรายการชิงแชมป์โลกสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย ระหว่าง ค.ศ. 2004 และ 2008 วิตาลีได้รับสี่เหรียญทองจากรายการชิงแชมป์โลกของสหพันธ์มวยไทยโลก (ใน ค.ศ. 2004, 2005, 2006, 2007) รวมถึงได้รับเหรียญทองจากรายการแข่งขันชิงแชมป์โลกของดับเบิลยูเคพีเอฟ และเหรียญทองจากการแข่งขันชิงแชมป์ยุโรปขององค์กรสมาคมคิกบ็อกซิ่งโลก ใน ค.ศ. 2006
ใน ค.ศ. 2008 วิตาลีเข้าแข่งขันรายการปูซานทาฟีซาเวิลด์เกมส์ครั้งที่สี่ในปูซาน ประเทศเกาหลีใต้ ที่ซึ่งมีการจัดรายการแข่งขันชิงแชมป์โลกของสหพันธ์มวยไทยสมัครเล่นนานาชาติประจำ ค.ศ. 2008 เขาได้เข้าสู่รอบชิงชนะเลิศหากแต่ได้รับรางวัลเหรียญเงิน โดยเป็นฝ่ายแพ้รอบชิงชนะเลิศให้แก่นักชกชาวยูเครนนามว่าเปโตร นาโคเนชนี เขาได้หวนกลับมาเพื่อล้างตาในปีถัดมาโดยเป็นฝ่ายชนะรายการชิงแชมป์ยุโรป และชิงแชมป์โลกของสหพันธ์มวยไทยสมัครเล่นนานาชาติใน ค.ศ. 2009 โดยในรายการชิงแชมป์โลก เขาเป็นฝ่ายชนะมาร์คัส โอเบิร์ก ในรอบควอเตอร์ไฟนอลก่อนจะพบกับคู่ปรับอย่างนาโคเนชนีในรอบเซมิไฟนอลของเส้นทางการมุ่งสู่เหรียญทอง ในการแข่งขันชิงแชมป์โลกของสหพันธ์มวยไทยสมัครเล่นนานาชาติ ค.ศ. 2010 วิตาลีสามารถเข้าสู่รอบไฟนอล หากแต่พลาดการได้รับเหรียญทอง แม้ว่าเขาจะเป็นฝ่ายชนะรางวัลเหรียญทองจากการชิงแชมป์ยุโรปของสหพันธ์มวยไทยสมัครเล่นนานาชาติในปีก่อนก็ตาม จากการแข่งขันอันยาวนานในการแข่งขันในระดับอาชีพ เขาได้รับเหรียญรางวัลเก้าเหรียญในการแข่งขันชิงแชมป์โลก (เจ็ดเหรียญทอง, สองเหรียญเงิน) และสามเหรียญทองจากรายการชิงแชมป์ยุโรปตั้งแต่รุ่น 61 กก. ไปจนถึงน้ำหนักปัจจุบันของเขาที่ 71 กก.
ผลงานระดับอาชีพ
สืบเนื่องมาจากการที่เขาประสบความสำเร็จอย่างมากในระดับสมัครเล่น วิตาลีก็ได้หันมาเกี่ยวข้องในระดับอาชีพมากขึ้น ใน ค.ศ. 2007 เขาได้มีส่วนร่วมในรายการแข่งขันดับเบิลยูเอ็มซีบรุทฟอร์ซ 8 จัดจ์เมนท์เดย์ รุ่นน้ำหนักไม่เกิน 72 กก. ณ เมลเบิร์น ประเทศออสเตรเลีย วิตาลีได้แสดงให้เห็นว่าทักษะระดับสมัครเล่นของเขาไม่ได้ทำให้เขาเป็นฝ่ายแพ้ในระดับอาชีพด้วยการเป็นฝ่ายชนะนักชกชาวออสเตรเลียนามว่าเกร็ก โฟลีย์ ในรอบชิงชนะเลิศ ส่วนใน ค.ศ. 2008 เขาได้พยายามเข้ารับการคัดเลือกสู่การแข่งขันรายการมวยไทยเรียลลิตีโชว์ "เดอะ คอนเทนเดอร์เอเชีย" ซีซัน 2 ที่จัดขึ้น ณ เชลยาบินสค์ ประเทศรัสเซีย โดยเขาเป็นฝ่ายชนะคู่ปรับระดับสมัครเล่นอย่างเปโตร นาโคเนชนี ในรอบรองชนะเลิศ แต่เป็นฝ่ายแพ้ต่อแชมป์โลกสหพันธ์มวยไทยสมัครเล่นนานาชาติรุ่น 75 กก. ที่มีชื่อว่าอาร์เทม เลวิน ด้วยการชนะน็อกโดยเทคนิคในรอบชิงชนะเลิศ ส่วนใน ค.ศ. 2009 เขาประสบกับความผิดหวังมากขึ้น เมื่อเป็นฝ่ายแพ้ในรอบชิงชนะเลิศของการแข่งขันรายการทัตเนฟต์คัพในรุ่นน้ำหนักไม่เกิน 70 กก.
ใน ค.ศ. 2010 วิตาลีได้สร้างผลงานระดับอาชีพในรายการเค-วัน เวิลด์แมกซ์ 2010 ของทัวร์นาเมนท์ยุโรปตะวันออก ณ วันที่ 19 มีนาคม ที่กรุงมินสค์ ประเทศเบลารุส โดยเป็นฝ่ายชนะฝ่ายตรงข้ามสองรายได้เป็นครั้งแรกจากคะแนนตัดสินของกรรมการ ก่อนที่จะเผชิญกับซามิน กูเซย์นอฟ จากประเทศอาเซอร์ไบจานในรอบชิงชนะเลิศ หลังจากการแข่งรอบที่สาม วิตาลีได้รับมงกุฎแชมป์ยุโรปตะวันออกเค-วัน เวิลด์แมกซ์ 2010 ด้วยการชนะคู่ชกจากการตัดสินอย่างเป็นเอกฉันท์ ชัยชนะครั้งนี้หมายถึงวิตาลีมีคุณสมบัติสำหรับการแข่งขันคิกบ็อกซิ่งที่มีชื่อเสียงที่กำลังจะมาถึงอย่างเค-วัน เวิลด์แมกซ์ 2010 ไฟนอล 16 ในรายการดังกล่าว เขากระทำการตีเสมอได้ยากยิ่งเมื่อเผชิญกับแชมป์เค-วัน ระดับสุดยอดอย่างจอร์จิโอ เปโตรเซียน ที่โซล ภายหลังจากเป็นฝ่ายแพ้พ่ายในรอบที่สามวิตาลีก็เกิดอาการผิดหวัง เนื่องด้วยเขาจบการแข่งขันเค-วันแมกซ์โดยเป็นฝ่ายแพ้คะแนนการตัดสินอย่างเป็นเอกฉันท์ หลังจากนั้นเพียงไม่กี่สัปดาห์เขาก็เป็นฝ่ายแพ้เพชรมั่นคง เพชรฟอร์กัส ในรอบสองของการแข่งขันไทยไฟท์
เขาเป็นฝ่ายชนะฟาเรส เบอชาร์ โดยคะแนนตัดสินในรอบก่อนรองชนะเลิศของการแข่งขัน ไทยไฟท์ 2012: คิงออฟมวยไทย ในรุ่น 72 กก. ที่กรุงเทพมหานคร ประเทศไทย ณ วันที่ 23 ตุลาคม ค.ศ. 2012
หลังจากนั้น เขาเป็นฝ่ายชนะอันเตโร ฮีนีเนน ในการแข่งขันรอบรองชนะเลิศที่จังหวัดนครราชสีมา ประเทศไทย ณ วันที่ 25 พฤศจิกายน ค.ศ. 2012
เขาได้สู้กับบัวขาว ป.ประมุข ในรอบชิงชนะเลิศ ณ วันที่ 16 ธันวาคม ค.ศ. 2012
เกอรช ฟริดริช เวเลอร์
รองอำมาตย์เอกเกอรช ฟริดริช เวเลอร์  (Georg Friedrich Wehler) นายตรวจเอก กรมรถไฟหลวงสายเหนือ และนายห้างในกรุงเทพฯ ชาวเยอรมัน ได้เข้ามาเป็นวิศวกรสร้างทางรถไฟในสมัยของพระบาทสมเด็จพระจุลจอมเกล้าเจ้าอยู่หัว ต่อมาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว เมื่อวันที่ 21 พฤษภาคม พ.ศ. 2459 ว่า "เวลานนท์" (Velananda)
รองอำมาตย์เอกเกอร์ช ฟริดริช เวเลอร์ มีภรรยาชื่อ นางเสงี่ยม เวลานนท์ สตรีเชื้อสายมอญหงสาวดี (หลานตา ขุนรักษานาเวศ (กลัศ วิภาตะกลัศ)) หมู่บ้านบางไส้ไก่ (ปัจจุบันคือบริเวณหลังมหาวิทยาลัยราชภัฏบ้านสมเด็จเจ้าพระยา) มีบุตรธิดาดังนี้
หลังจากที่ประเทศไทยได้ประกาศเข้าร่วมสงครามโลกครั้งที่ 1 แล้ว มร.เกอรช ฟริดริช เวเลอร์ ก็ถูกถอนสัญชาติและถูกเรียกคืนนามสกุล เมื่อวันที่ 29 กรกฎาคม พ.ศ. 2460 ทำให้ต้องกลับไปอยู่ที่ประเทศเยอรมนีชั่วคราว ในขณะนั้นกำลังดำเนินงานรถไฟอยู่บริเวณถ้ำขุนตาล ต่อมาเมื่อสงครามสิ้นสุดก็กลับมาอาศัยอยู่กับครอบครัวในประเทศไทยและได้ถึงแก่กรรมที่บ้านริมคลองบางไส้ไก่ เมื่อ พ.ศ. 2470
นักกีฬาพาราลิมปิกรายบุคคลในพาราลิมปิกฤดูร้อน 2016
การเข้าร่วม
ทีมนี้ถือว่าประสบความสำเร็จและถูกสร้างขึ้นใหม่ในฐานะ ทีมนักกีฬาผู้ลี้ภัยในพาราลิมปิกฤดูร้อน 2020 และนักกีฬาทั้งสองคนในทีมนี้กลับมาในปี ค.ศ. 2020
กรีฑา
ผลการแข่งขันดังนี้ :
ประเทศแองโกลาในโอลิมปิกเยาวชนฤดูร้อน 2018
ประเทศแองโกลา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแองโกลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศแองโกลาไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
มารียา ซัญกอแวตส์กา
มารียา กอสจันตือนิวนา ซัญกอแวตส์กา (Марі́я Костянти́нівна Занькове́цька) มีนามสกุลจริงว่า อาดาซอว์สกา (Адасо́вська; 4 สิงหาคม ค.ศ. 1854 – 4 ตุลาคม ค.ศ. 1934) เป็นนักแสดงละครเวทีหญิงชาวยูเครน บางแหล่งว่าเธอเกิดเมื่อวันที่ 3 สิงหาคม ค.ศ. 1860
มารียาเกิดในหมู่บ้านซัญกือ เทศมณฑลนีฌึน (ปัจจุบันเป็นเขตนีฌึน) เขตผู้ว่าการแชร์นีฮิว บิดาคือกอสจันตึน กอสจันตือนอวึช อาดาซอว์สกึย เจ้าของที่ดินและขุนนางตกยาก ส่วนมารดาคือมารียา วาซือลิวนา แนแฟดอวา ชาวเมืองแชร์นีฮิว มารียามีพี่น้องหลายคน เธอเป็นลูกคนที่ห้า มารียาจบการศึกษาจากโรงเรียนเตรียมอุดมศึกษาสตรีเมืองแชร์นีฮิว
ใน ค.ศ. 1876 มารียาปรากฏตัวบนเวทีเป็นครั้งแรกในโรงละครนีฌึน มารียาเริ่มอาชีพนักแสดงเมื่อวันที่ 27 ตุลาคม ค.ศ. 1882 ที่โรงละครเมืองแยลือซาแวตกรัดโดยมีมาร์กอ กรอปึวนึตสกึย เป็นผู้จัดการ บทบาทแรกของเธอคือนาตัลกาจากละคร นาตัลกาปอลเตากา ของอีวัน กอตเลียแรวสกึย ในเวลาต่อมา มารียาได้เข้าร่วมคณะละครที่มีชื่อเสียงมากที่สุดและได้รับความนิยมอย่างมาก ชื่อในการแสดงว่า ซัญกอแวตส์กา แปลงมาจากชื่อซัญกือ บ้านเกิดของเธอ บทบาทละครเวทีของมารียามีมากกว่า 30 บทบาท มารียามีระดับเสียงเมซโซ-โซปราโนและนิยมร้องเพลงพื้นบ้านยูเครน
ช้างสุมาตรา
ช้างสุมาตรา (Sumatran elephant; ) เป็นชนิดย่อยของช้างเอเชีย (E. maximus) ชนิดหนึ่ง จัดเป็นช้างที่พบได้เฉพาะบนเกาะสุมาตรา ประเทศอินโดนีเซีย เท่านั้น
ช้างสุมาตรา มีรูปร่างที่เล็กกว่าช้างเอเชียชนิดอื่น ๆ มีลำตัวสีเทาจางและมีรอยด่างน้อยกว่าช้างเอเชียชนิดอื่น โดยมีจุดสีชมพูเฉพาะบนใบหูเท่านั้น ช้างสุมาตราตัวเต็มวัยมีความสูงจากพื้นถึงไหล่วัดได้ 2-3.2 เมตร น้ำหนักระหว่าง 2,000-4,000 กิโลกรัม มักอาศัยอยู่ในพื้นที่ป่าและถิ่นที่อยู่ปกคลุมด้วยต้นไม้บางส่วน
ปัจจุบันช้างสุมาตราตกอยู่ในภาวะใกล้สูญพันธุ์อย่างวิกฤต คาดว่ามีจำนวนประชากรทั้งหมดไม่เกิน 1,000 ตัว โดยสาเหตุสำคัญที่สุดของการสูญพันธุ์ คือ การไล่ล่าจากพรานป่าเพื่อเอาอวัยวะและงาไปขายในตลาดมืด ถือเป็นปัญหาที่ร้ายแรงที่สุดมากกว่าการสูญเสียถิ่นที่อยู่อาศัย หรือโรคระบาดเสียอีก แม้ปัจจุบันจะมีการตั้งศูนย์อนุรักษ์ช้างสุมาตราขึ้นภายในอุทยานแห่งชาติเวย์แคมบัส แต่ทว่ารอบ ๆ ศูนย์อนุรักษ์ก็ยังคงมีปัญหาการไล่ล่าอยู่ ในระยะแรก ๆ ที่มีการตั้งศูนย์อนุรักษ์ขึ้นมา ก็ปรากฏมีพรานป่าแอบเข้ามาลักขโมยช้างออกไปฆ่าจนมีการปะทะกับเจ้าหน้าที่หลายครั้ง ได้รับความเสียหายทั้งสองฝ่าย จึงมีการคล้องโซ่ช้างไว้เพื่อให้ได้ยินเสียงในเวลากลางคืน มิได้เป็นไปเพื่อการล่ามหรือกักขังแต่อย่างใด thumb|left|ช้างสุมาตราในศูนย์อนุรักษ์ อุทยานแห่งชาติเวย์แคมบัส ปัจจุบันที่ศูนย์อนุรักษ์แห่งนี้มีจำนวนช้างสุมาตราเลี้ยงไว้ราว 80 เชือก เป็นช้างที่เชื่องต่อผู้เลี้ยงเหมือนช้างบ้าน ซึ่งภาวะเช่นนี้เสี่ยงอย่างมากต่อการสูญเสียพฤติกรรมตามธรรมชาติไป อีกทั้งในวันหยุดเสาร์-อาทิตย์ ทางศูนย์ก็ยังได้เปิดให้นักท่องเที่ยวเข้ามาเยี่ยมชมได้อีก เพื่อต้องการเงินนำไปเป็นค่าใช้จ่ายในการเลี้ยงดู, ศึกษา และอนุรักษ์ต่อยอดขึ้นไปในอนาคต แม้ช้างที่เลี้ยง ณ ที่นี่มีการขยายพันธุ์ได้ลูกช้างบางส่วนแล้วก็ตาม แต่การปล่อยคืนสู่ธรรมชาติยังมิอาจทำได้ เพราะปัญหาการไล่ล่าที่ยังคงมีอยู่
แม่น้ำปากพนัง
แม่น้ำปากพนังจากช่วง 8 กิโลเมตรแรกจากปากน้ำ มีความลึกประมาณ 5–6 เมตร และมีความกว้างประมาณ 300 เมตร
ฟลามิงโก (คาลเดอร์)
ฟลามิงโก (Flamingo) เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา
ลักษณะ
“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ
การจ้างงานและการเปิดแสดง
คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”
ความสัมพันธ์ของรูปทรง
แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น
โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่
พระครูพิพิธชลธรรม (หลาย อาภรโณ)
พระครูพิพิธชลธรรม หรือ หลวงพ่อหลาย ฉายา อาภรโณ เป็นเจ้าอาวาสวัดนาจอมเทียน และเจ้าคณะตำบลนาจอมเทียน เกจิดังของตำบลนาจอมเทียน อำเภอสัตหีบ จังหวัดชลบุรี
ประวัติ
พระครูพิพิธชลธรรม มีนามว่า " หลาย " นามสกุล " ห้วยใหญ่ " เกิดเมื่อวันที่ 8 ธันวาคม พ.ศ. 2471 ตรงกับวันเสาร์ แรม 12 ค่ำ เดือน 12 ปีมะเส็ง ณ บ้านทุ่งคา บ้านเลขที่ 49 หมู่ที่ 9 ตำบลห้วยใหญ่ อำเภอบางละมุง จังหวัดชลบุรี โยมบิดาชื่อ " ยา " มารดาชื่อ  " หยัด " นามสกุล ห้วยใหญ่
อุปสมบท
พ.ศ. 2491 เมื่ออายุได้ 20 ปี ท่านอุปสมบท ณ พัทธสีมาวัดนาจอมเทียน โดยมี ท่านได้รับฉายาทางธรรมว่า " อาภรโณ "
เมื่ออุปสมบทแล้ว ได้มาจำพรรษาอยู่ ณ วัดนาจอมเทียน กับพระอาจารย์รูปแรกคือ พระอธิการไฮ้ วัดนาจอมเทียน พระผู้มากด้วยพุทธาคม พร้อมทั้งร่ำเรียนพระธรรมวินัย และพุทธาคมกับท่าน ต่อมาจึงได้ฝากตัวเป็นศิษย์ของ พระอธิการลั้ง วัดอัมพาราม ศิษย์เอกผู้เป็นมือจารปลัดขิกให้กับพระครูวรเวทมุนี (อี๋ พุทธสโร) พระอาจารย์รูปที่ 3 ของหลวงพ่อหลาย คือ หลวงพ่อทองอยู่ จนฺทสาโร อำเภอสัตหีบ จังหวัดชลบุรี ผู้เป็นศิษย์ของบูรพาจารย์ตำนานเขี้ยวเสือแกะ พระครูพิพัฒนิโรธกิจ (ปาน อาจกล่าวได้ว่า หลวงพ่อหลาย อาภรโณ ท่านมีครูที่เป็นอมตะเถราจารย์ผู้เข้มขลังแห่งภาคตะวันออกถึง 3 รูปเลยทีเดียว พระครูพิพิธชลธรรม (หลวงพ่อหลาย อาภรโณ) เป็นทั้งพระนักปฏิบัติ และพระนักพัฒนาทั้งยังดำรงความเป็นสมณะอยู่ในศีลธรรมอย่างดี และเป็นที่เลื่อมใสศรัทธาแก่พุทธศาสนิกชนโดยทั่วไปมาช้านาน
มรณภาพ
หลวงปู่หลาย ท่านมรณภาพลงอย่างสงบด้วยโรคชรา เมื่อวันที่ 19 กันยายน พ.ศ. 2562 เมื่อเวลา 13.50 น. สิริอายุได้ 91 ปี พรรษาที่ 71 มีพิธีพระราชทานเพลิงศพเมื่อวันที่ 8 ธันวาคม พ.ศ. 2562 ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี
กลุ่มโรงเรียนหาดใหญ่วิทยาลัย
กลุ่มโรงเรียนหาดใหญ่วิทยาลัย คือกลุ่มของโรงเรียนมัธยมศึกษา ที่ใช้ชื่อ หาดใหญ่วิทยาลัย ได้แก่ โรงเรียนหาดใหญ่วิทยาลัย โรงเรียนหาดใหญ่วิทยาลัย ๒ และโรงเรียนหาดใหญ่วิทยาลัยสมบูรณ์กุลกันยา โดยมีสัญลักษณ์ประจำโรงเรียน เครื่องแบบนักเรียน และกิจกรรมต่างๆ ร่วมกัน
เครื่องแบบนักเรียนในกลุ่มโรงเรียน
กลุ่มโรงเรียนหาดใหญ่วิทยาลัย กำหนดรูปแบบการแต่งกายเครื่องแบบนักเรียน เช่นเดียวกับโรงเรียนมัธยมศึกษาของรัฐบาลโดยทั่วไป โดยมีรายละเอียดปลีกย่อยโดยเฉพาะที่ต่างออกไปดังนี้
ให้นักเรียนชาย สวมเสื้อเชิ้ตปกแหลม แขนสั้นสีขาวล้วน ไม่มีสาบหลัง เย็บกระเป๋าไว้ที่อกเสื้อด้านขวา ส่วนด้านซ้าย สำหรับนักเรียนระดับม.ต้น ให้ปักเฉพาะอักษรชื่อย่อของโรงเรียน ด้วยสีน้ำเงินเข้ม ส่วนนักเรียนระดับม.ปลาย ให้ปัวงกลมสีน้ำเงินเป็นจุดตามลำดับชั้น เหนืออักษรชื่อย่อของโรงเรียน รูปแบบเดียวกับนักเรียนระดับ ม.ต้น โดยต้องปักชื่อและนามสกุลของนักเรียน และมีจุดสีน้ำเงินตามลำดับชั้นของนักเรียน สวมกางเกงขาสั้นเหนือสะบ้าสีดำล้วน รัดด้วยเข็มขัดสายหนังสีดำ ส่วนหัวเข็มขัดสีทองทำจากทองเหลืองเป็นรูปสี่เหลี่ยมจัตุรัส แบบสอดสายเข็มขัดผ่าน สอดชายเสื้อเข้าในกางเกง สวมถุงเท้าลูกฟูกสีขาว ดึงให้ตึงโดยไม่ต้องพับ และสวมรองเท้าผ้าใบหรือหนังสีดำ ทั้งนี้ เครื่องแบบทุกชิ้นต้องไม่มีลวดลายใดๆ
และให้นักเรียนหญิงชั้นมัธยมศึกษาตอนต้น สวมเสื้อคอปกกะลาสี แขนสั้นสีขาวล้วน มีจีบรัดและกระดุมที่ปลายแขน เย็บกระเป๋าไว้ที่ชายเสื้อด้านซ้าย โดยปักเฉพาะที่อกเสื้อด้านซ้ายสำหรับนักเรียนระดับ ม.ต้น ให้ปักชื่อนักเรียนและ อักษรย่อ ตามโรงเรียน คือ ญ.ว. ญ.ว.๒ ส่วน  ญ.ส.  ให้มัธยมต้น ปักรูปดาวตามลำดับชั้น เฉพาะมัธยมต้นอักษรชื่อย่อของโรงเรียน ด้วยสีน้ำเงินเข้มโดยต้องปักชื่อและนามสกุลของนักเรียน และไม่ต้องปักเลขประจำตัวนักเรียน คล้องโบสีกรมท่าไว้กลางอกเสื้อ ไม่มีเข็มขัดปล่อยชายเสื้ออยู่นอกกระโปรง ส่วนนักเรียนระดับม.ปลายสวมเสื้อคอปกแหลม แขนสั้นสีขาวล้วน มีจีบรัดและกระดุมที่ปลายแขน ไม่มีสาบหลัง เย็บกระเป้าไว้ที่อกเสื้อด้านขวา สำหรับนักเรียนระดับ ม.ปลาย ให้ปักเฉพาะอักษรชื่อย่อของโรงเรียน ด้วยสีน้ำเงินเข้มโดยต้องปักชื่อและนามสกุลของนักเรียน และไม่ต้องปักเลขประจำตัวนักเรียน ส่วนด้านซ้าย ให้ปักอักษร ญ.ว. ญ.ว.๒ และ ญ.ส. ตามชื่อโรงเรียนที่ศึกษาอยู่ เช่นเดียวกับที่เครื่องแบบนักเรียนชายระดับม.ปลาย สอดชายเสื้อเข้าในกระโปรง ที่รัดด้วยเข็มขัดสีดำ ทั้งสายและหัวเข็มขัด โดยนักเรียนหญิงทุกระดับชั้น จะสวมกระโปรงยาวคลุมเข่า จีบรอบสีกรมท่า สวมถุงเท้าลูกฟูกสีขาว ทับด้วยรองเท้าหนังสีดำ สำหรับนักเรียนหญิง ทั้งนี้ เครื่องแบบทุกชิ้นต้องไม่มีลวดลายใดๆ เช่นกันกับนักเรียนหญิงม.ต้น
งานกรีฬาสีตรี-จักรเกมส์”
กลุ่มโรงเรียนหาดใหญ่วิทยาลัย ได้ร่วมกันจัด “ตรี-จักรเกมส์”'' ขึ้นเป็นประจำทุกปี ณ สนามกีฬาจิระนคร เทศบาลนครหาดใหญ่ ซึ่งจัดขึ้นโดย 2 โรงเรียนอัน ได้แก่ โรงเรียนหาดใหญ่วิทยาลัย และโรงเรียนหาดใหญ่วิทยาลัย๒ การแข่งขันกีฬาประเพณีตรี-จักรเกมส์นั้น เป็นความคิดริเริ่มของอาจารย์บุปผา มณีพรหม ผู้อำนวยการโรงเรียนหาดใหญ่วิทยาลัย ๒ กับอาจารย์สงบ มณีพรหม ผู้อำนวยการโรงเรียนหาดใหญ่วิทยาลัย ทั้งสองท่านได้มีแนวคิดในการสร้างผูกพันความสามัคคีระหว่างโรงเรียนพี่โรงเรียนน้อง] ในอันที่จะร่วมกันจัดการแข่งขันกีฬาขึ้นเพื่อเป็นการเชื่อมความสามัคคีของครูอาจารย์ และนักเรียนทุกฝ่าย ซึ่งอาจารย์ทั้ง 2 ท่าน ได้มีความเห็นพ้องกันในความคิดอันนี้ โดยเวียนกันเป็นเจ้าภาพไปจนครบ สถานที่แข่งขันคือ สนามกีฬาจิระนคร โดยปัจจุบันได้ยกเลิกการจัดแล้ว
การแข่งขันกรีฑา “สหวิทยาเขตนครหาดใหญ่”
กลุ่มสหวิทยาเขตนครหาดใหญ่ คือโรงเรียนมัธยมศึกษา ในอำเภอหาดใหญ่ ได้ร่วมกันจัด การแข่งขันกรีฑา “สหวิทยาเขตนครหาดใหญ่” ขึ้นเป็นประจำทุกปี ที่สนามกีฬาจิระนคร เทศบาลนครหาดใหญ่ โดยเป็นการสร้างความสามัคคีในหมู่คณะ ของโรงเรียนกลุ่มในอำเภอหาดใหญ่ เป็นเจ้าภาพจัดการแข่งขัน โดยมีโรงเรียนดังนี้โรงเรียนหาดใหญ่วิทยาลัย โรงเรียนหาดใหญ่วิทยาลัย ๒ โรงเรียนหาดใหญ่วิทยาลัยสมบูรณ์กุลกันยา โรงเรียนหาดใหญ่รัฐประชาสรรค์ โรงเรียนหาดใหญ่พิทยาคม โรงเรียนพะตงประธานคีรีวัฒน์ โรงเรียนหาดใหญ่เจริญราษฎร์พิทยา โรงเรียนคูเต่าวิทยา
โทมัส เบรซิน่า
โทมัส เบรซิน่า (Thomas Brezina) เป็นนักเขียนหนังสือนิยายและเรื่องสั้นสำหรับเด็กชาวออสเตรีย เกิดวันที่ 30 มกราคม 1963 ที่เมืองเวียนนา ประเทศออสเตรีย ผลงานที่มีชื่อเสียงของเขาได้แก่ ชุดสืบสนุกกับนักสืบทีมเสือ ซึ่งได้รับความนิยมในหมู่เด็กๆอย่างมาก
ประวัติ
โทมัส เบรซิน่า เกิดเมื่อวันที่ 30 มกราคม 1963 ที่เมืองเวียนนา ประเทศออสเตรีย เขาเป็นนักเขียนหนังสือสำหรับเด็กและเยาวชนที่โด่งดังและประสบความสำเร็จอย่างมาก ในช่วงเวลาไม่กี่ปีนับตั้งแต่ปี 1990 เขาสร้างสรรค์ผลงานออกมามากกว่า 150 เรื่อง และเป็นที่รู้จักไปทั่วโลก ผลงานของเขาขายได้มากกว่า 20 ล้านเล่ม และได้รับการแปลมาแล้ว 32 ภาษา โทมัส เบรซิน่าจึงกลายเป็นขวัญใจของเด็กทั่วโลก คติประจำใจของเขาคือ "การอ่านไม่ใช่อ่านเพื่อความบันเทิงเท่านั้น แต่ต้องเป็นการผจญภัยด้วย" ผลงานของเขาได้ถูกนำไปทำเป็นภาพยนตร์และละครโทรทัศน์มาแล้วหลายเรื่อง อีกทั้งยังถูกนำไปสร้างเป็นละครเวที และบทละครวิทยุ นอกจากผลงานต่าง ๆ ที่กล่าวมาแล้ว เขายังเขียนหนังสือสารคดีสำหรับเด็กอีกด้วย
วิลเฮ็ล์ม เกรอเนอร์
พลโท คาร์ล เอดูอาร์ท วิลเฮ็ล์ม เกรอเนอร์ (Karl Eduard Wilhelm Groener) เป็นทหารและนักการเมืองชาวเยอรมัน เขาเป็นนายทหารฝ่ายแนวหลังที่ประสบความสำเร็จทั้งก่อนและในช่วงสงครามโลกครั้งที่หนึ่ง
เกรอเนอร์เติบโตทางราชการในสายงานรถไฟทหาร เขาทำงานเกี่ยวกับด้านนี้ยาวนานถึง 17 ปีตั้งแต่ค.ศ. 1899 จนได้ดำรงตำแหน่งเจ้ากรมรถไฟทหารในยศพลโท และมีส่วนสำคัญในการขยายโครงข่ายทางรถไฟและพัฒนาเส้นทางรถไฟในจักรวรรดิเยอรมัน การพัฒนาทางรถไฟทำให้เยอรมนีสามารถขนทหารนับล้านไปยังชายแดน ทำให้ได้รับเหรียญพัวร์เลอเมรีทในปีค.ศ. 1915
พลโทเกรอเนอร์เป็นมือร่างพระราชบัญญัติสร้างเสริมปิตุภูมิ ค.ศ. 1916 (Gesetz über den vaterländischen Hilfsdienst) เพื่อเกณฑ์ทหารจากจากชายวัยฉกรรจ์ จนตัวเขาตกเป็นเป้าโจมตีจากบรรดาเจ้าของโรงงานและสหภาพแรงงาน กลุ่มปฏิวัติได้ฉกฉวยคำพูดของเกรอเนอร์ที่ว่า "พวกแรงงานหยุดงานประท้วง ขณะที่ทหารแนวหน้ากำลังตาย" มาเป็นคำปลุกปั่นในหมู่แรงงาน และนั่นทำให้พลเอกเอริช ลูเดินดอร์ฟ เจ้าพนักงานใหญ่ผู้บัญชาการยุทธภัณฑ์ รู้สึกไม่พอใจมาก เมื่อได้โอกาสก็ส่งตัวเกรอเนอร์ไปเป็นผู้บัญชาการภาคสนามในเดือนสิงหาคม ค.ศ. 1917 โดยได้เป็นผบ.กองพลที่ 33 (33. Division) ต่อมาเป็นผบ.กองหนุนที่ 25 (XXV. Reserve-Korps) และตามด้วยเป็นผบ.กองทัพน้อยที่ 1 (I. Armee-Korps) ในยูเครน
เยอรมนีกำลังแพ้สงคราม ลูเดินดอร์ฟถูกจักรพรรดิบีบให้ลาออกในเดือนตุลาคม ค.ศ. 1918 พลโทเกรอเนอร์ก็ถูกเรียกตัวมาแทนที่ลูเดินดอร์ฟที่ตำแหน่งเจ้าพนักงานใหญ่ผู้บัญชาการยุทธภัณฑ์ ซึ่งเป็นเบอร์สองรองจากจอมพลฮินเดินบวร์ค ขณะนั้นสถานการณ์ภายในประเทศเริ่มคุมไม่อยู่ การจลาจลเกิดขึ้นทั้งในหมู่ทหารและพลเรือนจนรัฐบาลเกรงว่าจะบานปลายเป็นการปฏิวัติ พลโทเกรอเนอร์เริ่มเตรียมการถอนกำลังทหารและปลดประจำการกองทัพทันที การปฏิวัติปะทุขึ้นทั่งประเทศในเดือนพฤศจิกายน ค.ศ. 1918 เกรอเนอร์พยายามอย่างยิ่งที่จะรักษาระบอบกษัตริย์และความสมานฉันท์ในกองทัพไว้ เขามองว่าอุปสรรคที่ขวางทางอยู่คือองค์จักรพรรดิวิลเฮ็ล์มที่ 2 เขารู้สึกว่าจักรพรรดิควรจะปลงพระชนม์ตนเองอย่างองอาจเช่นทหารแนวหน้า
6 พฤศจิกายน 1918 เกรอเนอร์โกรธเมื่อทราบว่าพรรคสังคมประชาธิปไตยซึ่งครองเสียงมากสุดในไรชส์ทาค ถวายคำแนะนำให้จักรพรรดิทรงสละบัลลังก์ แต่สุดท้าย ในวันที่ 9 พฤศจิกายน เกรอเนอร์ทูลแนะนำจักรพรรดิวิลเฮ็ล์มที่ 2 ทรงสละบัลลังก์ เนื่องจากกองทัพไม่เหลือความไว้วางใจพระองค์อีกแล้ว เกรอเนอร์ยังคงต้องการจะพิทักษ์ระบอบกษัตริย์ไว้ แต่เป็นภายใต้เจ้าเหนือหัวคนใหม่ อย่างไรก็ตาม ในวันนั้นเอง นายกรัฐมนตรีจักรวรรดิออกประกาศว่าจักรพรรดิทรงสละราชสมบัติแล้ว นอกจากนี้ นักการเมืองพรรคสังคมประชาธิปไตยก็ยังป่าวประกาศว่าจักรวรรดิเยอรมันแปรสภาพสู่สาธารณรัฐแล้ว เกรอเนอร์จึงได้แต่ยอมรับสภาพโดยดี
ในคืนวันที่ 10 พฤศจิกายน พลโทเกรอเนอร์ติดต่อกับฟรีดริช เอเบิร์ท นายกรัฐมนตรีเฉพาะกาลคนใหม่ ทั้งสองแอบทำข้อตกลงกัน นายกรัฐมนตรีเอเบิร์ทยินยอมให้เกรอเนอร์ปราบปรามพวกบอลเชวิคหัวปฏิวัติและรักษาขนบธรรมเนียมในกองทัพเยอรมัน เกรอเนอร์ให้สัญญาว่ากองทัพจะสนับสนุนรัฐบาลใหม่ ข้อตกลงนี้ทำให้เกรอเนอร์ถูกเกลียดขี้หน้าโดยทหารยศสูงจำนวนมากที่ต้องการปกป้องระบอบกษัตริย์ เกรอเนอร์เป็นผู้บัญชาการกำลังทหารในการปฏิวัติเยอรมัน ค.ศ. 1918–1919 และสามารถปราบปรามการลุกฮือของประชาชนทั่วทั้งประเทศ
อ้างอิง
18671939
บาสกิน รอบบินส์
บาสกิน รอบบินส์ (Baskin-Robbins) เป็นเครือร้านไอศกรีมและร้านเค้กสัญชาติอเมริกันที่มีเจ้าของคือ Inspired Brands บาสกิน รอบบินส์ปัจจุบันมีสำนักงานใหญ่ตั้งอยู่ในแคนตัน รัฐแมสซาชูเซตส์ ก่อตั้งขึ้นในปี ค.ศ. 1945 โดยเบิร์ต บาสกินและไอร์ฟ รอบบินส์ ในเมืองเกล็นเดล รัฐแคลิฟอร์เนีย
เมนเฮต, เมนวิ และ เมอร์ติ
เมนเฮต, เมนวิ และ เมอร์ติ เป็นพระมเหสีสามพระองค์ที่มาจากต่างราชอาณาจักรของฟาโรห์ทุตโมสที่สาม ซึ่งถูกฝังอยู่ในสุสานหินตัดแต่งอย่างหรูหราใน Wady Gabbanat el-Qurud พระนามของทั้งสามพระองศ์เป็นแหล่งกำเนิดของชาวเซมิติกตะวันตก แต่ละพระองค์ได้รับพระนามของพระมเหสีของฟาโรห์และมีแนวโน้มที่จะมีเพียงพระราชินี ทีาไม่เป็นที่ทราบแน่ชัดว่าผู้หญิงเหล่านี้มีความสัมพันธ์กันหรือไม่เพราะใบหน้าบนภาพสลักของพระองค์ทั้งหมดต่างกัน
ที่ฝังพระศพ
หลุมฝังพระศพของพระองค์ถูกค้นพบครั้งแรกเมื่อเดือนสิงหาคม ค.ศ.1916 ในหน้าผาบนภูเขาในทะเลทรายที่หุบเขาทางตะวันตกเฉียงใต้ที่อยู่ใกล้เมืองลักซอร์และถูกปล้นสะดมโดยชาวบ้านใกล้เคียง
ประเทศเบนินในโอลิมปิกเยาวชนฤดูร้อน 2018
ประเทศเบนิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบนินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศเบนินไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
วอลเลย์บอลชายหาดชิงแชมป์โลก 2015
วอลเลย์บอลชายหาดชิงแชมป์โลก 2015 (2015 Beach Volleyball World Championships) จัดขึ้นระหว่างวันที่ 26 มิถุนายน – 5 กรกฎาคม ค.ศ. 2015 ใน เดอะเฮก อัมสเตอร์ดัม รอตเทอร์ดาม และ อาเพลโดร์น ประเทศเนเธอร์แลนด์ ประเทศเนเธอร์แลนด์ได้จัดวอลเลย์บอลชายหาดชิงแชมป์โลกเป็นครั้งแรก ทีมชายและหญิงมีจำนวนทั้งสิ้น 48 ทีม ทั้งหมด 96 คน โดยผู้ชนะจะผ่านการคัดเลือกเข้าแข่งขันโอลิมปิกฤดูร้อน 2016
ลูกอมีร์
ลูกอมีร์ (Lukomir, Лукомир) เป็นหมู่บ้านในเทศบาลกอญิตส์ในประเทศบอสเนียและเฮอร์เซโกวีนา หมู่บ้านประกอบด้วยหมู่บ้านดอญีลูกอมีร์ (Donji Lukomir; ลูกอมีร์ล่าง) และกอร์ญีลูกอมีร์ (Gornji Lukomir; ลูกอมีร์บน) โดยกอร์ญีลูกอมีร์เป็นหมู่บ้านที่ตั้งอยู่สูงที่สุดและห่างไกลที่สุดในประเทศบอสเนียและเฮอร์เซโกวีนา
ลูกอมีร์ตั้งอยู่ที่ความสูง 1,495 เมตรจากระดับน้ำทะเล ในภูเขาบิเยลาชนิตซา สเตชักสมัยศตวรรษที่ 14–15 บ่งชี้ว่ามีผู้อยู่อาศัยที่หมู่บ้านนี้เป็นเวลาหลายร้อยปีแล้ว บ้านเรือนสร้างด้วยหินและหลังทำจากไม้ ใกล้กันกับหมู่บ้านเป็นที่ตั้งของหุบผาชันรากิตนิตซาซึ่งตำนานท้องถิ่นเล่าว่าเป็นที่กำเนิดของมังกร
เนบเซมิ
เนบเซมิ เป็นพระราชินีอียิปต์โบราณ ซึ่งเป็นพระมเหสีของฟาโรห์ทุตโมสที่สามแห่งราชวงศ์ที่สิบแปด
ชิ้นส่วนของรูปปั้นหินแกรนิตของพระองค์ถูกพบในเทวสถานของฟาโรห์ทุตโมสที่สาใ มีความสูงประมาณ 80 ซม. และกว้าง 30 ซม. และแสดงให้เห็นพระราชินีในท่านั่ง รูปแบบของมันคือการรำลึกถึงรูปปั้นราชวงศ์ที่สิบสอง แต่เนื่องจากไม่มีอะไรที่อื่นของช่วงเวลาที่พบในเทวสถานมันเป็นในช่วงราชวงศ์ที่ 18
ซูเปอร์ แหบ-แสบ-สะบัด
Super แหบ-แสบ-สะบัด เป็นภาพยนตร์ไทย ออกฉายเมื่อวันที่ 25 ธันวาคม พ.ศ. 2551 จัดจำหน่ายโดย อาร์ เอส.ฟิล์ม แอนด์ ดิสทริบิวชั่น กำกับโดย พิสุทธิ์ แพร่แสงเอี่ยม นำแสดงโดย รัฐภูมิ โตคงทรัพย์ ,เกียรติศักดิ์ อุดมนาค ,คุณัชญา ชัยรัตน์ ,อชิตะ สิกขมานา ,จันทร์เพ็ญ คงประกอบ ,เนาวรัตน์ ยุกตะนันท์ ,ศรีพรรณ ชื่นชมบูรณ์ ,ศิริพร อยู่ยอด  และ ปฐมพงศ์ สมบัติพิบูลย์
ภาพยนตร์เรื่องนี้มีเพลงประกอบเป็นส่วนดำเนินเรื่องอยู่หลายตอน จึงมีการเขียนเพลงใหม่ ในการดูแลของ “บานาน่า โบ้ต” ได้แก่เพลง “ได้มารักเธอ”, “Touch My Heart”, “เธอเป็น...แรงบันดาลใจ” และ “จัดให้”
เคิร์ล
ทิศทางของเคิร์ลคือแกนของการหมุนตามที่กำหนดโดยกฎมือขวา และขนาดของเคิร์ลคือขนาดของการหมุน เช่น ถ้าสนามเวกเตอร์แทน ความเร็วการไหลของของไหลที่กำลังเคลื่อนที่แล้วเคิร์ลจะเป็นความหนาแน่นของการไหลเวียน ของของไหล สนามเวกเตอร์ที่เคิร์ลเป็นศูนย์ เรียกว่าไร้การหมุน (irrotational) เคิร์ลเป็นรูปแบบของ อนุพันธ์สำหรับสนามเวกเตอร์ โดยรูปทั่วไปของทฤษฎีบทพื้นฐานของแคลคูลัสที่ใช้กับเคิร์ล คือ ทฤษฎีบทของสโตกส์ ซึ่งเชื่อมโยงปริพันธ์ตามผิวของเคิร์ลของสนามเวกเตอร์กับ ปริพันธ์ตามเส้นของสนามเวกเตอร์รอบเส้นโค้งขอบเขตของพื้นผิวนั้น
สัญกรณ์ของเคิร์ล เขียนเป็น
curl F
หรือ
∇ × F
ซึ่งใช้ตัวดำเนินการเดลและผลคูณไขว้ บางครั้งอาจเรียกเคิร์ลว่า โรเตชัน (rotation) หรือ โรเตชันนอล (rotational) เขียนเป็นสัญกรณ์ว่า
rot F
เคิร์ลแตกต่างจากตัวดำเนินการเกรเดียนต์และไดเวอร์เจนซ์ เนื่องจากการประยุกต์สู่มิติอื่น ๆ ยากกว่า โดยมีความเป็นไปได้บางวิธี แต่จะมีเพียงในสามมิติเท่านั้นที่เคิร์ลของสนามเวกเตอร์จะเป็นสนามเวกเตอร์เหมือนเดิม ปรากฏการณ์นี้คล้ายกับ ผลคูณไขว้ ซึ่งนิยามในสามมิติและขยายไปใช้ในมิติอื่นได้ยากเช่นเดียวกัน ความสัมพันธ์นี้สะท้อนในสัญกรณ์ ∇× สำหรับเคิร์ล
ชื่อ "เคิร์ล" เสนอเป็นครั้งแรกโดย เจมส์ เคลิร์ก แมกซ์เวลล์ ใน ค.ศ. 1871 แต่แนวคิดนี้มีการใช้งานตั้งแต่ ค.ศ. 1839 ในทฤษฎีสนามเชิงแสงของเจมส์ แมกคัลลัค [[ไฟล์:Curl.svg|thumb|300x300px| องค์ประกอบของ '''
F
ที่ตำแหน่ง
r
''' ในทิศปกติและทิศสัมผัสกับเส้นโค้งปิด
C
ในระนาบแบน ที่ล้อมรอบพื้นที่เชิงเวกเตอร์
]]
นิยาม
เคิร์ลของสนามเวกเตอร์
F
(แทนด้วย
curl F
หรือ
∇ × F
rot F
) ที่จุดหนึ่ง ๆ นิยามจากภาพฉายของมันลงบนเส้นต่าง ๆ ที่ผ่านจุดนั้น ถ้า
เป็นเวกเตอร์หนึ่งหน่วยใด ๆ ภาพฉายของเคิร์ลของ
ไปบน
n̂
นิยามโดยลิมิตของปริพันธ์ตามเส้นปิดในระนาบที่ตั้งฉากกับ n̂ หารด้วยพื้นที่ที่ถูกล้อมรอบ เมื่อเส้นทางการหาปริพันธ์ลดขนาดลงสู่จุด
f : ℝ3 → ℝ3
และโดยทั่วไปแล้วจะแปลงฟังก์ชัน <span typeof="mw:Transclusion" data-mw="{ & quot;parts & quot;: [{&quot;template&quot;:{&quot;target&quot;:{&quot;wt&quot;:&quot;math&quot;,&quot;href&quot;:&quot;./Template:Math&quot;},&quot;params&quot;:{&quot;1&quot;:{&quot;wt&quot;:&quot;Ck&quot;}},&quot;i&quot;:0}}] }" about="#mwt974625047" class="texhtml" data-ve-no-generated-contents="true">
Ck
ℝ3
เป็นฟังก์ชัน
Ck−1
ใน
โดยปริยาย นิยามของเคิร์ล เขียนเป็นสมการได้เป็น
โดยที่
∮C F ⋅ dr
คือ อินทิกรัลตามเส้น ตามขอบเขตของพื้นที่รอบจุดและ
คือขนาดของพื้นที่ ถ้า
เป็นเวกเตอร์หนึ่งหน่วยที่ตั้งฉากกับระนาบ และ
v̂
เป็นเวกเตอร์ปกติที่ในระนาบที่ชี้ออกไปด้านนอกพื้นที่ (ดูภาพขวา) แล้ว ทิศทางของ C จะเลือกให้เวกเตอร์สัมผัส
ω̂
ของ C ทำให้
{n̂,ν̂,ω̂ }
เป็นชุดเวกเตอร์ที่เป็นไปตามกฎมือขวา
การใช้งาน
ในทางปฏิบัติ นิยามข้างต้นไม่ค่อยได้ใช้เพราะในเกือบทุกกรณี ตัวดำเนินการเคิร์ลสามารถนำมาใช้ในกรอบของระบบพิกัดเชิงเส้นโค้งบางระบบ ที่มีการคำนวณหาสูตรที่ง่ายกว่าเอาไว้แล้ว
สัญกรณ์
∇ × F
มีต้นกำเนิดในความคล้ายคลึงกับผลคูณไขว้สามมิติ และมีประโยชน์ในการช่วยจำสูตรหาเคิร์ลในระบบพิกัดคาร์ทีเซียน โดย
∇
แทนตัวดำเนินการเดล สัญกรณ์เช่นนี้ถือเป็นปกติใน ฟิสิกส์ และ พีชคณิต
เมื่อกระจายสูตร
ในระบบพิกัดคาร์ทีเซียนสามมิติ (ดู เดลในพิกัดทรงกระบอกและทรงกลม สำหรับสูตรในระบบพิกัดทรงกลม และทรงกระบอก พิกัด) สำหรับ
F
ที่มีองก์ประกอบเวกเตอร์เป็น
[Fx, Fy, Fz]
จะได้เป็น
โดยที่ i, j, และ k เป็น เวกเตอร์หน่วย สำหรับ แกน x y และ z ตามลำดับ สิ่งนี้จะขยายออกดังนี้:
แม้ว่าจะแสดงในรูปแบบของพิกัด ผลลัพธ์นี้จะไม่เปลี่ยนแปลงภายใต้การหมุนที่เหมาะสมของแกนพิกัด แต่จะพลิกด้านภายใต้การสะท้อน
จตุคามรามเทพ
จตุคามรามเทพ หมายถึง เทพรักษาวัดพระมหาธาตุวรมหาวิหาร จังหวัดนครศรีธรรมราช สององค์ คือ ท้าวขัตตุคาม และ ท้าวรามเทพ ซึ่งเดิมในความเชื่อของศาสนาพราหมณ์เป็นเทพชั้นสูง และมีอยู่ทั่วไปทุกภาคของประเทศไทย แต่เมื่อภูมิภาคแถบอุษาคเนย์นี้รับอิทธิพลของพุทธศาสนาเข้ามา ท้าวขัตตุคาม และ ท้าวรามเทพ จึงถูกเปลี่ยนสถานะเป็นเทวดารักษาพระบรมธาตุ และเปลี่ยนชื่อให้เป็นมงคล เป็น ท้าวจตุคาม และสถิตอยู่บนที่บานประตูทางขึ้นพระบรมธาตุ ในปี พ.ศ. 2530 เมื่อครั้งมีการตั้งดวงเมืองนครศรีธรรมราชขึ้นใหม่ จึงมีการอัญเชิญ จตุคามรามเทพ ไปสถิต ณ ที่นั้นเป็นต้นมา
ความหมายและความเชื่อ
ชาวนครศรีธรรมราช มีคติความเชื่อที่ว่า องค์จตุคาม คือ พระเสื้อเมือง จตุ หมายถึง สี่ คาม (คาม-มะ) เขตคาม หมายถึง อาณาเขตหรือบ้าน เมื่อรวมกันนัยความหมายที่มากกว่าความเป็นทิศทั้ง 4 ของบ้าน หรืออาณาเขต คือทิศทั้งสี่ ซึ่งหมายถึงทิศที่มีท้าวจตุโลกบาลทั้งสี่ดูแลอยู่ ความหมายของจตุคามจึงเป็น ตำแหน่งของผู้เป็นใหญ่ทั้งสี่ทิศ มีท้าวจตุมหาราช ปกป้องคุ้มครองดูแล พระเสื้อเมืองจึงมีความหมายที่ควรเป็นตำแหน่ง ๆ หนึ่ง เพียงแต่ปราชญ์โบราณของเมืองสมมติขึ้นเป็นท้าวจตุคาม ผู้เป็นใหญ่ใน 4 ทิศ
องค์รามเทพ คำว่า ราม มีรากฐานมาจากพระราม ที่หมายถึงพระนารายณ์อวตารลงมาเป็นพระมหากษัตริย์ คำว่าเทพ ก็คือเทวดา นัยความหมายคือเป็นพระมหากษัตริย์ ที่เป็นสมมติเทพเมื่อองค์รามเทพเป็นพระทรงเมือง คำว่าทรงเมืองพ้องกับคำว่า ครองเมือง นั่งเมือง หรือผู้ปกครองบ้านเมือง ซึ่งก็คือเจ้าเมืองหรือพระมหากษัตริย์
เชื่อกันว่าเดิมนั้น องค์จตุคามรามเทพ เป็นกษัตริย์ในสมัยอาณาจักรนครศรีธรรมราช มีพระนามอย่างเป็นทางการว่า พระเจ้าจันทรภาณุ เป็นกษัตริย์พระองค์ที่ 2 ของราชวงศ์ศรีธรรมาโศกราช เชื่อว่ามีพระวรกายเป็นสีเข้ม เป็นกษัตริย์นักรบที่แกร่งกล้า เมื่อสถาปนาอาณาจักรศรีวิชัยได้อย่างมั่นคงแล้ว จึงได้สมัญญานามว่า "ราชันดำแห่งทะเลใต้" หรือมีอีกราชสมัญญานามนึงว่า "พญาพังพกาฬ" และต่อมาสำเร็จวิชาจตุคามศาสตร์ และทรงบำเพ็ญบุญเพื่อสร้างบารมีอธิษฐานจิต เป็นพระโพธิสัตว์ เพื่อบรรเทาทุกข์แก่มนุษย์ทั้งปวง แต่หากเชื่อกันว่า จตุคามรามเทพ คืออดีตกษัตริย์ศรีวิชัยแล้ว ดังเช่นพระเจ้าวิษณุราชที่ปรากฏในหลักจารึกกรุงศรีวิชัย อยู่ในราว พ.ศ. 1318 ผู้สร้างพระบรมธาตุเมืองนครฯ จะดูขัดแย้งกันเพราะ เป็นยุคสมัยที่ห่างจากพระเจ้าจันทรภาณุ ก่อนถึง 400 ปี
พระบรมธาตุปรากฏชัดว่า มีสององค์ คือองค์จตุคามกับท้าวรามเทพ แต่ภายหลังได้รวมเป็นองค์จตุคามรามเทพเพียงองค์เดียว ก็มิได้ผิดจากหลักศาสตร์ของการสร้าง เฉกเช่นการอธิบายในหลักของตรีมูรติ ของศาสนาฮินดูที่เป็นการรวมกันของมหาเทพทั้ง 3 พระองค์ ดังนั้น จตุคามรามเทพ จึงหมายถึง ดวงพระวิญญาณแห่งอดีตบูรพกษัตริยาธิราชเจ้าผู้มาสถิตย์เป็นผู้คุ้มครองดูแลบ้านเมืองทั้งสี่ทิศทรงฤทธิ์อำนาจอย่างเต็มเปี่ยม ทั้งยังเพียบพร้อมไปด้วยบารมีธรรม 10 ประการ แห่งพระโพธิสัตว์ ผู้มีความเมตตาต่อมนุษย์ผู้ทุกนาม เป็นพระเทวราชโพธิสัตว์
จตุคามรามเทพ มีบริวารเป็นทหารกล้า 4 นาย คือ พญาชิงชัย, พญาหลวงเมือง, พญาสุขุม และพญาโหรา เป็นกำลังหลักในการปราบพราหมณ์ ที่เคยปกครองเมืองอยู่ก่อน เมื่อได้บ้านเมืองแล้ว ก็ได้สร้างพระบรมธาตุ สถาปนาเมือง 12 นักษัตร หรือกรุงศรีธรรมาโศกราช ฝังรากฐานพระพุทธศาสนาอย่างถาวร จนได้รับเทิดพระเกียรติว่า พญาศรีธรรมาโศกราช หรือ พระเจ้าศรีธรรมาโศกราช
ปัจจุบัน จตุคามรามเทพ ได้รับความนับถืออย่างกว้างขวาง โดยเชื่อว่าทรงฤทธานุภาพในทุก ๆ ด้าน ตามจารึกของชาวศรีวิชัยได้บอกว่า "มีอานุภาพดุจดังพระอาทิตย์และพระจันทร์ ที่ขจัดความมืดมัวในโลก" การขออธิษฐานจากพระองค์นั้นทำได้โดยมีเงื่อนไข 3 ประการ
แต่ที่สำคัญ อย่าลำพังเพียงอธิษฐาน ต้องสร้างกุศลกรรมให้แก่ตนเองให้ครบทุกด้านด้วย คือ ให้ทาน รักษาศีล และบำเพ็ญภาวนา
ประวัติ
ในการจัดสร้างรูปเคารพขององค์จตุคามรามเทพ เมื่อปี พ.ศ. 2530 เป็นครั้งแรกในรูปแบบพระผงสุริยัน-จันทรา ดวงตราพญาราหู มีแวดล้อมด้วยพระราหู 8 ตน ตรงกลางมีรูปของเทวรูปประทับนั่ง 2 เศียร 4 กร ทรงเครื่องอาวุธ และผู้สร้างในสมัยนั้นก็ให้ความหมายไว้ว่า คือรูปจำลองสมมติของพระโพธิสัตว์อวโลกิเตศวร เป็นตัวแทนขององค์จตุคามรามเทพ กษัตริย์แห่งกรุงศรีวิชัย
จนกระทั่งในปี พ.ศ. 2538 ทางโหราศาสตร์เกิดสุริยคราส พาดผ่านประเทศไทย ซึ่งเกิดกระแสตื่นตัวไปทั่วประเทศในเรื่องของพระราหูกินเมือง ประชาชนต่างก็หาวัตถุมงคลหาเครื่องรางของขลัง มาแขวนติดตัวเพื่อแก้เคล็ดและสะเดาะเคราะห์ ประกอบกับนิตยสารพระเครื่องกรุงสยาม ได้ลงประวัติการสร้างทำให้มีคนรู้จักบ้าง จึงได้มีการเช่าหากันไปในบางส่วน
ในต้นปี พ.ศ. 2550 จตุคามรามเทพได้รับความนิยมอย่างยิ่ง จนกลายเป็นกระแสในสังคมไทย จากข่าวการพระราชทานเพลิงศพของขุนพันธรักษ์ราชเดช อดีตนายตำรวจมือปราบ ผู้ร่วมการจัดสร้างวัตถุมงคลจตุคามรามเทพรุ่นแรกขึ้นโดยมี พล.ต.ท. สรรเพชร ธรรมาธิกุล เป็นประธานในการจัดสร้าง  ได้มีการสร้าง วัตถุมงคลจตุคามรามเทพ ขึ้นในวัดต่าง ๆ ทั่วประเทศ มีหลายรุ่น พระเกจิหลายองค์ปลุกเสก หลายคนพากันแย่งชิงจนเกิดเป็นเหตุให้ฆาตกรรมกันก็มี และผลจากกระแสนี้ส่งผลให้ วัตถุมงคลจตุคามรามเทพรุ่นแรก ที่ผลิตออกมาในปี พ.ศ. 2530 มีราคาพุ่งไปถึงกว่า 40 ล้านบาท จากเดิมที่มีราคาเพียง 49 บาทเท่านั้น
กระแสความศรัทธาได้พุ่งทะยานขึ้นจากรุ่นสู่รุ่น กลายเป็นพุทธพาณิชย์ และแฟชั่นบูชา ขยายวงกว้างไปทุกชนชั้น วัตถุมงคลจตุคามรามเทพ ได้ถึงจุดความนิยมสูงสุดกลายเป็นวัตถุบูชา ที่ถูกผลิตขึ้นมากมายใกล้หนึ่งพันรุ่น ที่มีการปลุกเสกแบบรายวัน เกือบทุกวัด เกือบทุกแผงพระ และแม้แต่ร้านอาหาร โรงแรม ห้างสรรพสินค้า สถาบัน และองค์กรต่าง ๆ มีการนำวัตถุมงคลจตุคามรามเทพ มาจัดจำหน่ายเชิงพาณิชย์ทั้งการกุศลและไม่ใช่กุศล
สำนักงานเศรษฐกิจการคลัง (สศค.) มีการประเมินมูลค่าเงินหมุนเวียน ของ วัตถุมงคลจตุคามรามเทพ มีมูลค่าสูงถึง 2.2 หมื่นล้านบาท ผลักดันจีดีพีของประเทศ โตขึ้น 0.1-0.2 % ในภาวะเศรษฐกิจซบเซา และทำให้กรมสรรพากร พิจารณาการจัดเก็บภาษีจากการสร้างและเช่าบูชา วัตถุมงคลจตุคามรามเทพ ด้วย
คาถาสำหรับบูชาจตุคามรามเทพ
ตั้งสมาธิให้จิตใจสงบ จากนั้นท่อง (นะโม ตัสสะ ภะคะวะโต อะระหะโต สัมมาสัมพุทธัสสะ) 3 จบ แล้วให้กล่าวตามบทสวดดังต่อไปนี้ "จะตุคามรามะเทวัง โพธิสัตตัง มะหาคุณัง มะหิทธิกัง อะหัง ปูเชมิ สิทธิลาโภ นิรันตะรัง นะโมพุทธายะ" ซึ่งแปลความได้ว่า "ข้าพเจ้าขอบูชา ท้าวจตุคามรามเทพโพธิสัตว์ ผู้มีพระคุณอันยิ่งใหญ่ มีฤทธานุภาพไพศาล ขอความสำเร็จและลาภ จงมีแก่ข้าพเจ้า เป็นนิรันดร"
ฟลอรีย็อง โตแว็ง
ฟลอรีย็อง ทริสต็อง มารียาโน โตแว็ง (Florian Tristan Mariano Thauvin; เกิดวันที่ 26 มกราคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันลงเล่นตำแหน่งปีกให้กับออแล็งปิกเดอมาร์แซย์ในลีกเอิง และทีมชาติฝรั่งเศส